**Datganiad preifatrwydd – Prosiect Camlesi, Cymunedau a Llesiant**

Mae'n brosiect a ariennir gan Lywodraeth Cymru, o dan y grant Galluogi Adnoddau Naturiol a Lles; Mae ardal gyflawni'r prosiect yn goridor o 5km y naill ochr i gamlas Maldwyn a chamlas Sir Fynwy ac Aberhonddu.

Mae'r prosiect yn rhedeg tan ddiwedd mis Ebrill 2023 ac mae'n gydweithrediad rhwng pum sefydliad. Cyngor Sir Powys yw'r partner arweiniol, gan weithio gyda Glandŵr Cymru, Awdurdod Parc Cenedlaethol Bannau Brycheiniog, Ymddiriedolaeth Natur Sir Drefaldwyn ac Ymddiriedolaeth Natur De a Gorllewin Cymru.

Nodau'r prosiect yw creu rhagor o gyfleoedd ar gyfer mynediad i'r cyhoedd a hamdden a theithio llesol yng nghefn gwlad, ynghyd â gwelliannau i’r dehongli, y bioamrywiaeth a’r gwarchodfeydd natur. Y bwriad yw helpu mwy o bobl i gael mynediad at lesiant yn y mannau gwyrdd hyn, oherwydd mae bywyd yn well ger y dŵr.

**Beth yw gwybodaeth bersonol?**

Personal information can be anything that relates to a living person and that can be used to identify them. For example, this includes your name and contact details.

**Sut a pham mae'r prosiect Camlesi, Cymunedau a Llesiant yn defnyddio gwybodaeth bersonol?**

Caiff data personol ei gasglu gan bartneriaid y prosiect, neu caiff ei ddarparu i'n helpu i gyflawni nodau'r prosiect. Os ydych yn darparu data personol ar gyfer y prosiect, mae'n cael ei brosesu gyda'ch caniatâd; mae hynny'n golygu, os nad ydych yn dymuno cymryd rhan mwyach, y gallwch ofyn i ni ddileu unrhyw ddata personol sydd gennym amdanoch mewn perthynas â'r prosiect.

Efallai y bydd eich data personol yn cael ei rannu rhwng y pum sefydliad partner, ond dim ond at ddibenion cyflawni'r prosiect. Dyma'r gweithgareddau y byddwn yn defnyddio data personol ar eu cyfer:

* Ymgysylltu â gwirfoddolwyr a'u cynnwys mewn gweithgareddau prosiect e.e. gwaith ymarferol ar hawliau tramwy cyhoeddus, llwybrau tynnu a gwarchodfeydd natur
* Ymgysylltu â'r cyhoedd i ofyn am eu mewnbwn i lywio gweithgareddau cyflwyno prosiect e.e., darparu teithiau cerdded tywysedig, dehongli a gwella hawliau tramwy cyhoeddus
* Gofyn am adborth gan y cyhoedd, gwerthuso effeithiau'r gweithgareddau project a llywio gweithgareddau prosiect dilynol
* Rhoi gwybod i'r cyhoedd a'u diweddaru am weithgareddau’r prosiect e.e. teithiau tywys
* Sicrhau bod gofynion iechyd a diogelwch yn cael eu bodloni, er enghraifft wrth ddarparu teithiau tywys a goruchwylio diwrnodau gwaith gwirfoddol
* Cefnogi cyhoeddusrwydd a hyrwyddo e.e. sicrhau caniatâd i ddefnyddio ffotograffau o unigolion mewn datganiadau i'r wasg neu'r Cyfryngau Cymdeithasol
* I fonitro a gwerthuso cynnydd a chanlyniadau'r Prosiect yn ffurfiol.

Pan fyddwn yn monitro ac yn gwerthuso'r prosiect, byddwn yn gwneud y wybodaeth yn ddienw fel na ellir adnabod y sawl sy’n gysylltiedig â hi.

Yr unig eithriadau i hyn fyddai gyda chydsyniad ysgrifenedig datganedig yr unigolyn, er enghraifft:

* Cynnal cyfweliadau fideo gyda phobl i holi am ganlyniadau'r prosiect ar eu cyfer, fel rhan o'n gwerthusiad.
* Tynnu lluniau o unigolion e.e. ar gyfer datganiad i'r wasg.

Ni ddefnyddir ffotograffau na chyfweliadau o'r math hwn heb ganiatâd ysgrifenedig y sawl sy'n cymryd rhan.

Dim ond cyhyd ag y bydd y prosiect yn parhau y bydd y wybodaeth sy'n nodi unigolion fel rhan o'r prosiect yn cael ei chadw, oni bai eich bod wedi cydsynio i gymryd rhan mewn gweithgareddau parhaus fel gwirfoddoli. O’r adeg honno, dim ond y sefydliad partner yr ydych wedi dewis ymwneud ag ef y bydd eich data personol yn cael eu cadw e.e. fel gwirfoddolwr.

Efallai bod partneriaid prosiect hefyd yn cadw data personol amdanoch mewn perthynas â meysydd gwaith eraill yn ein sefydliad nad ydynt yn gysylltiedig â'r prosiect hwn. I gael rhagor o wybodaeth, cysylltwch â'r sefydliad partner a fydd yn gallu egluro pa wybodaeth sydd ganddynt, i beth y mae'n cael ei ddefnyddio a pha mor hir y caiff ei chadw.

**I gael rhagor o wybodaeth am sut mae gwybodaeth bersonol yn cael ei storio a'i diogelu, am ba hyd y caiff ei chadw a'ch hawliau:**

*Mae rhagor o wybodaeth ar gael ar ein gwefan yn* [*https://customer.powys.gov.uk/privacy*](https://customer.powys.gov.uk/privacy) *neu cysylltwch â Swyddog Diogelu Data'r Cyngor, Neuadd y Sir, Llandrindod, Ffôn 01597 826400 neu e-bostiwch* [*information.compliance@powys.gov.uk*](mailto:information.compliance@powys.gov.uk)